ᱥᱟᱨᱚᱥᱠᱚᱬᱟ ᱵᱽᱞᱚᱠ

ᱥᱟᱨᱚᱥᱠᱚᱬᱟ (ସାରଶକଣା/Saraskana):  ᱳᱰᱤᱥᱟ ᱯᱚᱱᱚᱛ ᱢᱭᱩᱨᱵᱷᱸᱡᱽ ᱦᱚᱱᱚᱛ ᱨᱮᱱᱟᱜ ᱒᱖ ᱜᱚᱴᱟᱝ https://mayurbhanj.nic.in/subdivision-blocks/ᱵᱽᱞᱚᱠ ᱠᱷᱚᱱ ᱢᱤᱫ ᱴᱟᱝ ᱵᱽᱞᱚᱠ ᱦᱩᱭᱩᱜ ᱠᱟᱱᱟ ᱥᱟᱨᱚᱥᱠᱚᱬᱟ ᱵᱞᱚᱠ ᱾ ᱥᱟᱨᱚᱥᱠᱚᱬᱟ ᱵᱞᱚᱠ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱢᱩᱠᱷᱤᱭᱟᱹ ᱥᱚᱫᱚᱨ ᱵᱟᱨᱤᱯᱚᱫᱟ ᱠᱷᱚᱱ ᱔᱔ ᱠᱤᱞᱚᱢᱤᱴᱚᱨ ᱮᱛᱚᱢ ᱥᱮᱫ ᱑᱘ ᱱᱚᱢᱵᱚᱨ ᱡᱟᱹᱛᱤᱭᱟᱨᱤ ᱨᱟᱡᱽ ᱰᱟᱦᱟᱨᱛᱮ ᱦᱮᱡ ᱞᱮᱱᱠᱷᱟᱱ ᱧᱟᱢᱚᱜ-ᱟ ᱾ᱡᱟᱢᱥᱮᱫᱯᱩᱨ ᱠᱷᱚᱱ ᱢᱤᱫ ᱦᱚᱲ ᱮ ᱦᱟᱹᱡᱩᱜ ᱠᱷᱟᱱ ᱡᱟᱢᱥᱮᱫᱯᱩᱨ-ᱢᱩᱥᱟᱹᱵᱩᱱᱤ ᱨᱳᱫ ᱛᱮ ᱡᱟᱫᱩᱜᱳᱰᱟ ᱥᱮᱫ ᱛᱮ ᱑᱐᱑ ᱠᱤᱞᱚᱢᱤᱴᱚᱨ ᱦᱚᱨ ᱛᱮ ᱦᱮᱡ ᱫᱟᱲᱮᱭᱟᱜ ᱟᱭ  ᱟᱨ ᱵᱟᱝ ᱜᱷᱟᱴᱥᱤᱞᱟ ᱫᱷᱟᱞᱢᱩᱜᱚᱰ ᱦᱚᱨ ᱛᱮ ᱵᱚᱦᱚᱲᱟᱜᱚᱰᱟ ᱥᱮᱫ ᱛᱮ ᱥᱟᱨᱚᱥᱠᱚᱬᱟ  ᱑᱐᱔ ᱠᱤᱞᱚᱢᱤᱴᱚᱨ ᱦᱮᱡ ᱠᱟᱛᱮᱫ ᱥᱟᱨᱚᱥᱠᱚᱢᱟᱭ ᱥᱮᱴᱮᱨ ᱫᱟᱲᱮᱭᱟᱜ-ᱟ ᱾ᱨᱮᱞ ᱰᱟᱦᱟᱨ ᱛᱮᱦᱚᱸ ᱵᱟᱞᱮᱥᱚᱨ ᱠᱷᱚᱱ ᱵᱩᱰᱟᱹᱢᱚᱨᱟ ᱦᱮᱡ ᱟᱛᱮ ᱚᱱᱮ ᱠᱷᱚᱱ ᱑᱙ ᱠᱤᱞᱚᱢᱤᱴᱚᱨ ᱦᱚᱨ ᱛᱮ ᱥᱟᱨᱥᱠᱚᱬᱟ ᱦᱮᱡ ᱜᱟᱱᱚᱜ-ᱟ ᱾
ᱥᱤᱢᱟᱹ
ᱥᱟᱨᱚᱥᱠᱚᱬᱟ ᱵᱞᱚᱠ ᱨᱮᱱᱟᱜ ᱥᱤᱢᱟᱹ ᱟᱭᱛᱟᱱ ᱫᱚ ᱓᱑᱑ᱹ᱘᱔ km² ᱠᱟᱱᱟ ᱾ ᱥᱟᱨᱚᱥᱠᱚᱬᱟ ᱵᱞᱚᱠ ᱨᱮᱱᱟᱜ ᱥᱟᱢᱟᱝ ᱨᱮ ᱵᱮᱸᱜᱚᱞ ᱟᱨ ᱡᱷᱟᱨᱠᱟᱸᱰ ᱯᱚᱱᱚᱛ ᱢᱮᱱᱟᱜ-ᱟ, ᱮᱛᱚᱢ ᱨᱮ ᱡᱷᱟᱨᱠᱟᱸᱰ ᱯᱚᱱᱚᱛ ᱢᱮᱱᱟᱜ-ᱟ ᱾ᱯᱟᱪᱮᱨᱮ ᱵᱤᱡᱚᱛᱚᱲᱟ ᱵᱞᱚᱠ ᱠᱚᱸᱡᱮ ᱨᱮ ᱵᱤᱥᱚᱭᱤ,ᱵᱟᱺᱨᱤᱯᱳᱥᱤ, ᱠᱩᱞᱤ-ᱟᱱᱟ ᱵᱞᱚᱠ ᱢᱮᱱᱟᱜ-ᱟ ᱾

ᱞᱮᱠᱷᱟᱠᱚ
᱒᱐᱑᱑ ᱨᱮᱱᱟᱜ ᱦᱚᱲ ᱮᱞ ᱞᱮᱠᱟᱛᱮ ᱱᱚᱣᱟ ᱵᱽᱞᱚᱠ ᱨᱮ ᱒᱐᱐ ᱜᱚᱴᱟᱝ ᱟᱹᱛᱩ ᱟᱨ ᱑᱕ ᱜᱚᱴᱟᱝ ᱜᱨᱟᱢᱯᱚᱸᱪᱟᱭᱚᱴ ᱢᱮᱱᱟᱜ-ᱟᱽ᱾ᱵᱽᱞᱚᱠ ᱨᱮ ᱒᱓᱙᱓᱕ ᱚᱲᱟᱜ ᱢᱮᱱᱟᱜ-ᱟ ᱾ ᱱᱚᱣᱟ ᱵᱽᱞᱚᱠ ᱨᱮ ᱑,᱐᱐,᱘᱑᱖ ᱦᱚᱲ ᱢᱮᱱᱟᱜ ᱠᱚᱣᱟ ᱚᱱᱟ ᱢᱩᱫ ᱨᱮ ᱠᱚᱲᱟ ᱠᱚ ᱦᱦᱩᱭᱩᱜ ᱠᱟᱱᱟ ᱕᱐,᱙᱐᱔ ᱟᱨ ᱠᱩᱲᱤ ᱠᱚ ᱦᱩᱭᱩᱜ ᱠᱟᱱᱟ ᱔᱙,᱙᱑᱒᱾ ᱱᱚᱰᱮ ᱨᱮᱱ ᱡᱚᱛᱚ ᱵᱟᱹᱥᱤᱸᱫᱟ ᱟᱹᱛᱩ ᱨᱤᱱ ᱠᱟᱱᱟ ᱠᱚ https://censusindia.gov.in/2011census/dchb/2107_PART_B_DCHB_MAYURBHANJ.pdf᱾

ᱟᱹᱢᱟᱹᱞᱤ
ᱥᱟᱨᱚᱥᱠᱚᱬᱟ ᱨᱮᱱᱟᱜ ᱛᱚᱦᱚᱥᱤᱞ ᱟᱨ ᱵᱞᱚᱠ ᱟᱹᱢᱟᱞᱤᱹ ᱵᱟᱱᱟᱨ ᱫᱚ ᱥᱟᱨᱚᱥᱠᱚᱬᱟ ᱨᱮᱜᱮ ᱢᱮᱱᱟᱜ-ᱟ ᱾ ᱥᱟᱨᱚᱥᱠᱚᱬᱟ ᱛᱚᱦᱚᱥᱤᱞ ᱨᱮ ᱖ ᱜᱚᱴᱟᱝ ᱟᱨ ᱟᱭᱤ ᱢᱚᱱᱰᱚᱲ ᱢᱮᱱᱟᱜ-ᱟ ᱡᱮᱢᱚᱱ ᱥᱟᱨᱚᱥᱠᱚᱬᱟ, ᱥᱤᱨᱥᱟ,ᱨᱟᱡᱟᱞᱳᱠᱟ-᱑, ᱵᱷᱩᱨᱥᱟᱬᱤ, ᱠᱚᱯᱟᱰᱤᱦᱟ, ᱯᱳᱠᱷᱳᱨᱤᱭᱟ http://bhulekh.ori.nic.in/TahasilWebsite/TahasilInfo.aspx᱾ ᱵᱽᱞᱚᱠ ᱨᱮ ᱢᱤᱫᱴᱟᱝ ᱛᱷᱟᱱᱟ ᱡᱷᱟᱨᱯᱚᱠᱳᱨᱤᱭᱟ ᱨᱮ ᱢᱮᱱᱟᱜ-ᱟ ᱾ ᱥᱟᱨᱚᱥᱠᱚᱬᱟ ᱨᱮᱱᱟᱜ ᱥᱤᱨᱥᱟ ᱨᱮ  ᱢᱤᱫ ᱜᱩᱥᱴᱤ ᱰᱟᱠᱛᱚᱨᱠᱷᱟᱱᱟ ᱢᱮᱱᱟᱜ-ᱟ ᱡᱟᱦᱟᱸᱫᱚ ᱥᱟᱨᱚᱥᱠᱚᱢᱟ ᱠᱷᱚᱱ  ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱚᱱᱟ ᱥᱟᱶ ᱯᱟᱠᱴᱤᱭᱟ ,ᱥᱟᱨᱚᱥᱠᱚᱬᱟ,ᱡᱷᱟᱨᱯᱳᱠᱳᱨᱤᱭᱟ ᱨᱮ ᱯᱩᱭᱞᱩ ᱛᱤᱠᱪᱷᱟᱹ ᱛᱟᱞᱢᱟ ᱢᱮᱱᱟᱜ-ᱟ ᱾ ᱵᱮᱸᱠ ᱚᱯᱷ ᱤᱱᱰᱤᱭᱟ, ᱳᱰᱤᱥᱟ ᱜᱨᱟᱢᱭᱚ ᱵᱮᱸᱠ, ᱥᱴᱮᱴ ᱵᱮᱸᱠ ᱚᱯᱷ ᱤᱱᱰᱤᱭᱟ, ᱥᱤᱱᱰᱤᱠᱮᱴ ᱵᱮᱸᱠ,ᱢᱚᱭᱩᱨᱵᱷᱚᱸᱡ ᱥᱚᱢᱚᱵᱟᱭ ᱵᱮᱸᱠ ᱮᱢᱟᱱ ᱵᱮᱸᱠ ᱠᱚᱦᱚᱸ ᱱᱚᱣᱟ ᱵᱞᱚᱠ ᱨᱮ ᱢᱮᱱᱟᱜ-ᱟ ᱾

ᱵᱟᱪᱷᱱᱟᱣ ᱢᱟᱰᱮᱨ
ᱥᱟᱨᱚᱥᱠᱚᱬᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱢᱟᱰᱮᱨ ᱫᱚ ᱥᱟᱨᱚᱥᱠᱚᱬᱟ, ᱵᱤᱡᱚᱛᱲᱟ, ᱵᱤᱥᱚᱭᱤ ᱵᱞᱚᱠ ᱟᱨ ᱠᱩᱥᱩᱢᱤ ᱵᱞᱚᱠ ᱨᱮᱱᱟᱜ ᱯᱮᱭᱟ ᱜᱨᱟᱢ ᱯᱚᱸᱪᱟᱭᱚᱛ ᱡᱚᱭᱚᱯᱩᱨ, ᱠᱩᱥᱩᱢᱤ ᱟᱨ ᱢᱚᱭᱩᱨᱫᱟᱨ ᱡᱤᱹᱯᱤ ᱢᱮᱥᱟ ᱟᱛᱮᱫ ᱦᱩᱭ ᱟᱠᱟᱱᱟ ᱾ ᱒᱐᱑᱙ ᱨᱮᱱᱟᱜ ᱵᱟᱪᱷᱚᱱ ᱨᱮ ᱵᱤ ᱡᱮ ᱯᱤ ᱨᱤᱱᱤᱡ ᱵᱩᱰᱷᱟᱹᱱ ᱢᱩᱨᱢᱩ ᱡᱤᱛᱠᱟᱹᱨ ᱞᱮᱱᱟᱭ ᱾
ᱧᱮᱞ ᱡᱚᱝ ᱴᱦᱟᱶ
 ᱢᱮᱨᱩ ᱢᱚᱴᱷᱚhttps://www.youtube.com/watch?v=ka_VUW71H9M
 ᱥᱟᱨᱚᱥᱤ ᱠᱷᱮᱛᱨᱚ
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
https://mayurbhanj.nic.in/
ᱛᱷᱚᱠ:ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱵᱽᱞᱚᱠ